als_Latn dik_Latn sag_Latn
Kryetari i LR-PDSH-së Ziadin Sela në një prononcim për Strugalajm.com konfirmon se edhe ai ka qenë shënjestër e grupit që sulmoi deputetët në parlamentin e Maqedonisë.
Edhe pse nuk pranoi të flasë më shumë detaje Sela konfirmoi se ai ishte rrethuar dhe ndaj të tij është ushtruar dhunën.
Në Maqedoni ka eskaluar situata pas zgjedhjes së Talat Xhaferit në krye të parlamentit, pas së cilës turma ia ka mësyrë sallës së Kuvendit.
Alsat ka njoftuar se në mesin e deputetëve më të lënduar është ai shqiptar, Zijadin Sela. Mësohet se gjendja e Zjadin Selës është jashtë rrezikut për jetën.
Një fotografi ku besohet të jetë deputeti nga Struga e shpërfaq atë në gjendje të rëndë shëndetësore e me fytyrë të përgjakur duke e tërhequr zvarrë disa persona.
Nga Shkupi, edhe njëherë shqiptarëve u është bërë thirrje që të qëndrojnë të qetë dhe të mos bien pre e provokimeve.
Ambasadorët e vendeve të Quintit në Shkup kanë bërë apel që të ndalet dhuna, ndërsa Komisionari Hahn ka thënë se dhuna nuk e ka vendin në Kuvend.
als_Latn als_Latn als_Latn als_Latn als_Latn als_Latn als_Latn